|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ БЕЛЕЖКИ И ПРЕДЛОЖЕНИЯ ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТ НА** **НАРЕДБА НА МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ ЗА ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Ivona83 (Постъпило по електронен път) | Здравейте,Внимателно прочетох мотивите за удължаването на компанията по директните плащания. За съжаление в Доклада на г-жа Кръстева липсват конкретни и обосновани причини за удължаване на срока. Не съм много запозната, но според мен е несериозно държавна структура да обосновава такова важно решение единствено с изречението "Удължаването на срока на кампанията е в интерес на земеделските стопани, тъй като им предоставя повече време за по-коректно очертаване и по-обмислено и информирано заявяване на желаните схеми и мерки за подпомагане, т.е. ще се повиши коректността на декларираните данни, а това е предпоставка за увеличаване на размера на усвоения бюджет за директно подпомагане за българските земеделски стопани." Следващото изречение касае защо е намален срока за обществено обсъждане.В тази връзка моля детайлно да посочите какви са причините, пореди които се взема решението за удължаване на срока за подаване на зявления по директните плащания. | Приема се по принцип | При издаване на нормативни актове системата на Министерството на земеделието, храните и горите винаги е спазвала в най-голяма степен държавния и обществен интерес, изготвяйки проектите при зачитане принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. В конкретния случай с изготвения проект на Наредба за допълнение на Наредба № 5 от 2009 г. за условията и реда за подаване на заявления по схеми и мерки за директни плащания с удължаването на срока за подаване на заявления за подпомагане по схемите за директни плащания, схемите за преходна национална помощ и мерките, базирани на площ, по Програмата за развитие на селските райони 2014-2020 г. на земеделските стопани се предоставя допълнителна възможност за упражняване правото за заявяване получаването на субсидии, което може да се тълкува само еднозначно в техен интерес. Благоприятните импликации върху дейността на земеделските стопани са позитив, който следва винаги да се отчита при решенията, касаещи земеделския сектор. Същевременно в Доклада към горепосочения нормативен акт е посочено, че предоставянето посредством удължаването на срока за подаване на заявления на повече време за по-коректно очертаване и по-обмислено и информирано заявяване на желаните от земеделските стопани схеми и мерки за подпомагане ще се повиши коректността на декларираните данни, което е предпоставка за увеличаване на усвоените от тях субсидии. Видно от изложените в Доклада аргументи, промените целят усвояване в най-голяма степен на предвидения за Република България финансов пакет от 1,5 млрд. лв. за кампания по директни плащания 2019 г. |